తన భర్తను తిరిగి ఇచ్చేసిన మహిళ
అవును, ఆ పేరు ఈ ప్రదేశాన్ని సూచిస్తుంది.
కానీ ప్రత్యేకంగా చెప్పాలంటే,
తమ వస్త్రాల ద్వారా వారి దేశ మూలాన్ని తెలుపుతూ అమెరికా
విజయానికి కారణమైన వలసదారు మహళలను సూచిస్తుంది.
స్త్రీలు... ఇక్కడ ఉన్న మా అమ్మలాంటి వారు.
ప్రత్యేకించి ఈ పీస్ కి సంబంధించి
మీరు మూల పదార్థాలను ఎక్కడి నుండి తెచ్చారో చెప్పగలరా?
తప్పకుండ. మేము వాటిని ప్రపంచంలో ఎన్నో చోట్ల నుండి తీసుకొచ్చాము.
ఆ చుట్టూ ఉన్నవి అన్నీ...
సెరీనా మిశ్ర ఇటీవలి సృష్టి 2021
మీరు సెరీనా ఇంకా తన స్నేహితులతో కంటే
ఆ సెక్యూరిటీ వ్యక్తితోనే ఎక్కవసేపు మాట్లాడుతూ కూర్చున్నారు.
మరీస్, అతను సెనెగల్ నుండి వచ్చాడు అంట. చాలా మంచి అతను.
మీ ప్రవర్తన చూసి నాకు సిగ్గు వేసింది.
-ఎంత సేపు వేడి చేయాలి? యాభై సెకంలా? -ఒక 45 సెకన్లు చెయ్.
ఇప్పుడు ఇంత రాద్ధాంతం ఎందుకు చేస్తున్నావు?
నేనేం చేయడం లేదు. మీరే చేస్తున్నారు.
ఏదో ఒక్కసారి ఏదైనా కొత్తది చేద్దామని, కొత్తవారిని కలుద్దామని
బయటకు వెళ్లాం, కానీ ఒప్పుకోరు.
ఆహ! మళ్ళీ అదే తిండి, అదే ఇల్లు, అదే మోకాలు చూసుకోవడానికి
ఉత్తిపుణ్యాన ఇంటికి వచ్చేయాలి అన్నారు.
మీకు ఉండాలని ఉంటే ఉండిపోవచ్చు కదా. టాక్సీ లో వచ్చి ఉండాల్సింది.
ఇదుగోండి. తీసుకోండి.
కావలసినంత వేడిగా ఉందో లేదో చెప్పండి.
బాగానే ఉంది, బాబోయ్. ఈ మధ్య నీకేం అయిందో తెలియడం లేదు.
ఇది మరీ దారుణంగా ఉంది.
నాకు ఫోర్క్ కావాలి, బుజ్జి.
పుట్టినరోజు శుభాకాంక్షలు
నువ్వు ఇంకా నూరేళ్లు చల్లగా ఉండాలి, అను.
నిన్ను, వికాస్ ని దేవుళ్ళు చల్లగా చూస్తూ,
ఇంకా బోలెడన్ని సంవత్సరాల ఆయుష్షు ఇవ్వాలని...
అరే, అను, ఏడుస్తున్నావా?
లేదు.
ముసలిదానివి అవుతున్నానని ఏం బాధపడకు. మనమంతా ముసలివాళ్ళమైపోతున్నాం.
-అవును. అవును! -అవును. నళినిని చూడు.
ఎంత అందంగా ఉండేదో, ఇప్పుడు పీడ మొకం అయిపొయింది.
డాక్టర్ నాకు అనీమియా ఉందన్నాడు.
లేదు, ఇది విక్ గురించి. ఇక అతనితో నేను వేగలేను.
-అలా అనకు. -ఓరి, భగవంతుడా.
-మను కూడా ఈ యాప్స్ బాగా వాడుతున్నాడు. -అది నాకు తెలీదు...
అదేదో శబ్దం చేస్తూ ఉంటాడు.
లేదు, లేదు, లేదు. నేను ఈ సారి సీరియస్ గా అంటున్నాను.
నిన్న రాత్రి, తన ఆర్టిస్ట్ షోలో, నా కూతురు సెరీనా ఎంత సంతోషంగా, స్వేచ్ఛగా కనిపించిందో.
కానీ, ఇంకేం పని లేనట్టు, కారణం లేకపోయినా విక్ అందరినీ ఇంటికి తీసుకెళ్లాడు.
భోజనం వడ్డించాను, కానీ...
రోజూ అదే పని, అదే తిండి, నాకు చేతులకు సంకెళ్లు వేసినట్టు ఉంది.
అవును, కానీ అలా జీవితాంతం ఇద్దరు
మనుషులు కలిసి ఇరుక్కున్న బంధమే కదా పెళ్లి అంటే? ఏమంటావు?
ఆ విషయం నాకు తెలీదు కదా?
ఏమీ తెలుసుకోకుండానే పెళ్లి చేసుకున్నాను.
అప్పుడు చాలా చిన్నదాన్ని, వెర్రి దాన్ని.
మనమంతా అదే చేసాం. ఏదో అలా అయిపొయింది.
కానీ ఇప్పుడు భరించడం తప్ప ఇంకేం చేయగలం?
అయితే ఇక ఆర్డర్ చేద్దామా?
కానీ, పుష్పా, నాకు భరించాలని లేదు.
నాకు సంతోషంగా ఉండాలని ఉంది, కానీ విక్... నాకు అడ్డుగా ఉన్నాడు.
అరే, దేనికి అడ్డుగా ఉన్నాడు?
ప్రస్తుతం నీ ముసలి జీవితంలో నువ్వేం మిస్ అవుతున్నావు?
నాకు ఇప్పుడు 60 ఏళ్లు, కానీ అతని బాగోగులు చూసుకోవడం తప్ప ఇంకేం చేయడంలేదు,
కానీ అతను నన్ను అస్సలు పట్టించుకోడు.
పరిస్థితి ఇలాగే కొనసాగాల్సిన పని లేదని నాకు తెలుసు.
అయితే వెనక్కి ఇచ్చేయొచ్చు కదా.
-ఏంటి? -ఉదయ,
ఏం పిచ్చి వాగుడు వాగుతున్నావు?
అమెరికాలో, నీకు నీ భర్త నచ్చకపోతే,
నువ్వు వెళ్లి అతన్ని ఇచ్చేసి ఇంకొకడిని ఇంటికి తెచ్చుకోవచ్చు.
లేదు, ఇలా చేయకూడదు.
నేను ఏమంటున్నాను అంటే, నువ్వు సంతోషంగా లేకపోతే నీ సంతోషాన్ని నువ్వే వెతుక్కోవాలి, అను.
సంతోషం, సంతోషం!
అది తప్ప ఈ రోజుల్లో జనానికి ఇంకేం అక్కరలేదు అనుకుంట.
జీవితం అంటే సంతోషంగా ఉండడం మాత్రమే కాదు.
కష్టాలను ఎదురుకోవాలి.
నేను ఆకలితో చచ్చేలోపు
కనీసం ఇప్పటికైనా ఏమైనా ఆర్డర్ చేద్దామా?
నా కడుపులో గురగుర మంటుంది.
ఏవండీ? కాస్త ఇలా వస్తారా?
అందరికీ నేనే చెప్పేయనా? త్వరగా చెప్పేస్తాను.
భర్తకు వారెంటీ
మీరు తిరిగి ఇచ్చేయడానికి కారణం ఏంటి?
కారణమా?
అవును, మేడం. మీ భర్తను తిరిగి ఇచ్చేయడానికి కారణం ఏంటి?
ఏమని చెప్పను?
హా, దేవుడి దయవల్ల నేను ఇంకొక ఇరవై ఏండ్లు బ్రతికితే
ఆ కాలమంతా ఇతనితో వేగే ఓపిక నాకు లేదు, అందుకే కొత్తగా ఎవరైనా కావాలి.
నా నుండి కదా. చెప్పు. నీకు నా నుండి కొత్తగా ఏమైనా కావాలి.
ఇక్కడ ఉన్న ఎంపికలు ఏంటంటే: "సరిపోవడం లేదు," "తయారీ లోపం," "డెలివరీ ఆలస్యం,"
"గూడ్స్ పాడైంది," "సరిగ్గా సూట్ కాలేదు" మాత్రమే.
అయితే నాకు "సరిగ్గా సూట్ కాలేదు"...
ఇకపై.
సరే. అలాగే నా దగ్గర ఇది ఉంది.
మీకు ఇది కావాలో వద్దో నాకు తెలీదు... దీన్ని, భర్త వారెంటీ అంటారా?
ఓహ్, అవును. థాంక్స్.
వావ్. ముప్పై ఏడు సంవత్సరాల వివాహ బంధం.
ఇంతటితో ముగిసిందని తెలుసు, కానీ, ఎంతైనా అది గొప్ప విషయమే,
కాబట్టి మీకు అభినంధనలు.
ధన్యవాదాలు.
అయితే, ఇప్పుడు ఏం జరుగుతుంది?
ఇప్పుడు మిస్టర్ వికాస్ అనబడే మిమ్మల్ని వెనక్కి తీసుకెళ్లి,
ఈ వయసు, క్వాలిటీ, నైపుణ్యాలు, చరిత్ర ప్రకారం విలువను అంచనా వేసి...
సరే.
నా భార్య నా నైపుణ్యాల గురించి చెప్పేది నమ్మకండి, నాకు చాలా నైపుణ్యాలు ఉన్నాయి.
నాకు భౌగోళిక శాస్త్రం తెలుసు, నాకు...
సరే, అయితే మీకు కాస్త మెరుగు పెట్టి, ఏమైనా మార్పులు ఉంటే చేసి
మళ్ళీ అమ్మకానికి ఫ్లోర్ మీద నిల్చోబెడతాం.
మళ్ళీ ఫ్లోర్ మీదా?
ఇక్కడే, భర్తల విభాగంలో.
భర్తలు
సరే, అను. ఇక ఉంటాను అయితే.
సరే. మంచిది, ధన్యవాదాలు, విక్.
సరే, అలాగే...
తిరిగి ఇవ్వబడిన వ్యక్తి
అలాగే.
నా పేరు ఇబ్రహీం. స్వాగతం.
హే. నా పేరు సాల్.
నేను వికాస్ ని.
ఇక మీ మార్పిడి కోసం ఆఖరుగా మీ ఫోన్ నంబర్ చెప్పండి.
అప్పుడు మీ ఇద్దరి పని అధికారికంగా పూర్తయినట్టే.
మార్పిడా? లేదు, లేదు. నాకు ఇంకొక భర్త వద్దు.
నేను మా స్టోర్ లో మార్పిడి మాత్రమే చేయగలను, అది కూడా మరికాస్త తక్కువ విలువ చేసే భర్తను
లేదా భార్యను మాత్రమే ఇవ్వగలను.
కానీ నేను ఆన్లైన్ లో చూస్తే, మీ ఒప్పందంలో అక్కడ...
దురదృష్టవశాత్తు,
అది బయట దేశంలో 1986కి ముందు జరిపిన కొనుగోళ్ళకు వర్తించదు.
టిష్యు కావాలా?
ధన్యవాదాలు.
టీవీ చూడాలని ఉందా?
సరే. నీకు ఏం చేయాలని ఉంటే అదే చేద్దాం.
సరే. న్యూస్ చూద్దామా?
న్యూస్ అయితే బాగానే ఉంటుంది.
వచ్చే వారం ఇరు వర్గాలు తిరిగి బేరసారాలు జరపవచ్చు
అని అధికారులు చెప్తున్నారు,
స్వయంగా ఏర్పరచుకున్న గడువు ముగిసేలోపు
ఒక పరిష్కారం అందుతుందని అధికారులు అభిప్రాయ పడుతున్నారు.
స్ట్రైకింగ్ హోటల్ ప్రతినిధి ఇవాళ ప్రెజెంట్ చేయనున్నారు.
నూతన ఒప్పందంపై నిర్ణయానికి వచ్చే ముందు, సంస్థ స్థాయి ఆశాజనకంగా...
విక్ ని కలవడానికి ముందు నేను పెయింటర్ కావాలని అంకున్నాను.
నిన్ను అందుకే ఎంచుకున్నాను అనుకంటా.
నీ పొగడ్తకు పడిపోయా. నువ్వు అద్భుతమైన మహిళవి, తెలుసా?
నీకు కూడా మొదటి నుండి ఆర్టిస్ట్ కావాలని ఆశా?
లేదు. అదేం కాదు.
సరే.
నేను డే క్యాంప్ కౌన్సెలర్ గా, ఐస్ క్రీమ్ ఇచ్చేవాడిగా పని చేశా.
అలాగే సీర్స్ షాపులో అరలు సర్దేవాడిని.
నాకు సీర్స్ అంటే చాలా ఇష్టం.
అలాగే, కాలేజీలో ఉండగా ఇంకా చాలా చేసేవాడిని.
నేను క్యాంపస్ టూర్ గైడ్ ని. అలాగే కోస్టా రికాలో జిప్ లైన్ ఆపరేట్ చేసేవాడిని.
అదొక పెద్ద కథ.
ఒక వేసవిలో, ఆఫీసు కుర్చీలు బాగు చేస్తూ కూర్చున్నా. అది ఇంకొక పెద్ద కథలే.
అలాగే కొంత మోడలింగ్ కూడా చేశా.
నువ్వు మోడల్ వా?
కొంతకాలమే.
అంటే, ఫాషన్ మోడల్ ఆహ్?
కానివ్వు, అను. నువ్వు ఇది చేయగలవు.
లేదు, నా వల్ల కాదు. ఇదంతా వృధా ప్రయాస.
ఇదేమీ వృధా ప్రయాస కాదు.
సరే, నేను వచ్చి చూస్తాను.
ఇది బాగుంది. చాలా బాగుంది. చాలా చాలా బాగుంది.
అవును. నువ్వు "చాలా చాలా బాగుంది" అనే కొద్దీ,
అదంతా అబద్ధమని నాకు తెలుస్తుంది.
నిజంగా. మొదటిసారి అయినా బాగా చేసావు. డైనమిక్ గా ఉంది.
అవును, అందం చూసే వారి కళ్ళలో ఉంటుంది, అవునా?
పరిమాణాలు అన్నీ సరిగ్గా ఉన్నాయి.
-సరే, ఇక రిలాక్స్ అవ్వు. -నేను రిలాక్స్ గానే ఉన్నాను.
అవునా? మరి నీ భుజాలు ఎందుకు ఇలా బిగించేసావు?
సరదా విషయం ఏంటంటే, మా అమ్మ కూడా ఇలాగే చేసేది.
నన్ను చూస్తే నీకు మీ అమ్మలా ఉన్నానా?
కొంచెం, కానీ, మరొక విధంగా కాదు.
"నాకైతే, వ్యాయామం శరీరానికి మాత్రమే కాదు. మనసుకు కూడా,"
మిషెల్ ఒబామా అన్నమాట.
సరే, నాకు మంచి ఆకారం కావాలని ఎప్పటినుండో ఆశ.
"మనం వ్యాయామం చేయాల్సిందే, లేదంటే ఎప్పటికైనా మూలనపడతాం,"
ఇది బరాక్ ఒబామా అన్నాడు, నిజంగా. నడువు!
కానివ్వు, నువ్వు చేయగలవు!
అయిదు, ఆరు, ఏడు, ఎనిమిది!
గుద్దు, మోకాలితో తన్నాలి. గుద్దు, మోకాలితో తన్నాలి.
నిర్ణయించుకోండి, ప్రయత్నించండి, విజయం పొందండి.
గుర్తుంచుకోండి, ఎదురుచూసేవారికే మంచి జరుగుతుంది.
-కానివ్వండి! కదలాలి! -నాకు తెలుసు.
గుద్దండి, మళ్ళీ గుద్దండి!
...అది బాగానే ఉంది,
ఎందుకంటే, విక్ వంట గది నుండి సోఫా వరకు మాత్రమే కదిలేవాడు.
రౌల్, నేను చెప్పేది వింటున్నావా?
అను, చపాతీ మీద వెన్న ఎక్కువ వేసినట్టు అనిపించడం లేదా?
నువ్వు నన్ను అడిగి ఉండాల్సింది.
నన్ను అడిగితె వీరిలో ఎవడు చేత్తో చెప్పేవాడిని.
అక్కడ ఉన్న వాడిని చూసావా, అను?
ఆ బేస్ బాల్ టోపీ పెట్టుకున్నోడా?
అవును. ఉత్త దండగ. నాలుగు సార్లు వాడి రేట్ తగ్గించారు.
అయ్యో.
నిన్ను ఇంకా ఎవరూ కొనుక్కోలేదా?
చూసి పోతున్నారు అంతే.
కానీ ఇప్పుడు నాకు కొంత సమయం దొరికింది...
నాలో నేను కొన్ని మార్పులు చేసుకోవాలని అర్థమైంది.
ఓహ్, అవునా?
అవును. నేను సాల్ ఇంకా ఇబ్రహీంతో మాట్లాడుతున్నాను.
ఇబ్రహీం ఒక కుటుంబ థెరపిస్ట్.
నేను ఎక్కడ పొరపాటు చేసానో తెలుసుకోవడానికి సహాయం చేస్తున్నాడు...
బహుశా నువ్వు నన్ను తిరిగి ఇచ్చేసేటప్పుడు అన్న మాటలు నిజమేనేమో.
బహుశా మనం ఇక ఒకరికి ఒకరం సరైనవారం కామేమో.
ఇప్పుడు నాకు అర్థమైంది ఏంటంటే, నేను కూడా
కాస్తా కూస్తో సర్దుకుపోయుంటే బాగుండేది, కానీ నేనలా చేయలేదు.
నేను కూడా నా గురించి నేను చాలా తెలుసుకుంటున్నాను.
నేను ఇన్నాళ్లు సంతోషం కోసం తప్పుడు ప్రదేశాలలో వెతుకుతున్నానని తెలిసింది.
-అవునా? -అవును. నాలో నేను సంతోషాన్ని వెతుక్కోవాలి.
నేనేంటో తెలుసుకోవాలి.
ఒంటరిగా ఉండడం నాకు సంతోషాన్ని ఇస్తుంది.
సరే, సరే. బహుశా ఇదంతా మన మంచికేనేమో.
నీకు అంతా మంచి జరగాలని కోరుకుంటున్నాను.
ధన్యవాదాలు, విక్.
నేను ఇక వెళ్ళాలి. నేను...
-వచ్చే వారం వీలైతే వచ్చి కలుస్తా. -సరే.
-అలాగే.
-బాయ్. -సరే, బాయ్.
ఇటలీలో ఒంటరి ప్రయాణం
వెర్నాజ్జ.
బొక్క దెల్ల వెరీత.
చావ్ బెల్లా.
స్పెగట్టి కార్బోనారా.
నా ఇంటికి సాదర స్వాగతం.
నేను దీని గురించే చెప్తున్నాను, నా ఇంటి ముందు తోట.
నువ్వు ఇప్పటికి ఒక లక్ష సార్లు చూసి ఉంటావులే.
అంటే, నువ్వు చూస్తే కనిపిస్తుంది కదా.
హాయ్, అను!
ఇదుగో, ఒక్క నిమిషం దీన్ని పట్టుకుంటావా?
అను, ఎక్కడికి పోయావు?
-హాయ్. -నీకేం కాలేదు కదా?
చూస్తుంటే క్రింద పడ్డట్టు ఉన్నావు.
హే, నేను ఇప్పుడే... వావ్! స్టోర్ లో అద్భుతమైన పీస్ ఒకటి కొన్నాను.
నిజానికి, నాకు ఈయనపై ఎప్పటి నుండో ఇష్టం ఉంది.
చాలా తక్కువ రేటుకే వచ్చాడు, నిజానికి కాదనుకోలేకపోయా.
ఇది మన మధ్య ఇబ్బందికరంగా ఉంటుందా?
లేదు, అలా ఏం కాదు. ఎలాంటి ఇబ్బంది ఉండదు.
మంచిది, మంచిది.
అవును, నేను కూడా అదే అనుకున్నాను, ఎంతయినా నువ్వే కదా వెనక్కి ఇచ్చేసావు.
అవును, అవును. కానీ...
-అవును. -అవును.
నువ్వు అతని వెనక్కి ఇచ్చేసావు.
ఇప్పుడు నేను తీసుకున్నాను.
ఈ ఇంటి ముందు తోట అంత బాగా ఏం ఉండదులే.
మనం వెనక్కి వెళ్లి చూస్తే బాగుంటుంది
అక్కడైతే చాలా ఆకర్షణలు ఉంటాయి.
లోపలికి నడువు.
-అబ్బో, పర్లేదు. -ఇది చాలా బాగుంది.
హాయ్, అను.
ఇక్కడ నువ్వేం చేస్తున్నావు?
హాయ్, బార్బరా.
నేను ఇల్లు శుభ్రం చేస్తుండగా వికాస్ బట్టలు కొన్ని కనిపించాయి
ఒకవేళ అవసరం ఉంటుందేమో అని ఇచ్చి వెళదామని వచ్చాను.
అయ్యో, అదేం అవసరం లేదు.
ఇది బాగా బరువు ఉంది, నిజానికి.
కావాలంటే నేను లోపలికి వచ్చి పెడతాను.
సరే. కానీ, ఇక ఈ బట్టలు తనకు అవసరం ఉండవు.
-ఉండవా? -లేదు. ఓహ్, అవును.
నేను వికాస్ కి అన్నీ కొత్త బట్టలు కొన్నాను.
వికాస్?
-బార్బీ? -ఏంటి?
-అంతా బాగుందా? -అబ్బా! భలే ఉన్నావు.
హలో, అను.
చాలా అందంగా ఉన్నాడు కదా?
అవును, కానీ ఒక మాట చెప్పనా?
బహుశా చెప్పాబెట్టకుండా ఇంటికి రావడం అప్పుడే మంచిది కాకపోవచ్చు.
ఏమన్నావు?
ఇదంతా మనకు అలవాటు పడడానికి
మనకు ఇంకొంత సమయం కావాలి.
నువ్వు ఏకిభవిస్తావని నాకు తెలుసు. ఇక బాయ్.
ఎలా ఉన్నావు, అమ్మా? ఏం చేస్తున్నావు?
అబ్బా, చాలా జరుగుతున్నాయి, సారూ.
నేనైతే ఏం చేస్తున్నానంటే.
ఈ మధ్య తోట పని బాగా చేస్తున్నాను...
సరే, తర్వాతి వాక్యం చెప్పు,
"మా ఇద్దరికీ ఒక రూమ్ కావాలి."
సరే.
జె వుద్రేయఙ్ చామ్బరే పూర్ దూ.
అర్థమైందా?
జె వుద్రేయఙ్ చామ్బరే పూర్ దూ.
బాగా చెప్పావు. మనం బాగా నేర్చుకుంటున్నాం.
...చదవాలనుకున్నవి చదువుతున్నాను...
పక్షులను చూస్తున్నాను...
నిన్ను తలచుకుంటే నాకు చాలా గర్వంగా ఉందని గుర్తుంచుకో.
బహుశా ఎప్పుడైనా డబుల్ డేట్ కి వెళ్దాం.
ప్రయత్నిస్తున్నాను. నెమ్మదిగా, నెమ్మదిగా.
నువ్వు ఎప్పుడంటే అప్పుడే.
ఊర్లో ఒక కొత్త సూషి హోటల్ తెరిచారు, నీకు నచ్చవచ్చు.
-ఓరి, దేవుడా. అమ్మ, నీకేం కాలేదు కదా? -నేను-నేను నీకు మళ్ళీ ఫోన్ చేస్తా.
అరే. అయ్యాయ్యో. బార్బరా, నీకేం కాలేదు కదా?
నన్ను క్షమించు. నేను నిన్ను చూసుకోలేదు.
ఎలా చూసుకోకుండా నడిపావు, అను? కారులో వెనుక చూపించే అద్దం లేదా?
నా దృష్టి మళ్లింది.
అంటే, నేను ఈ మధ్యనే డ్రైవింగ్ నేర్చుకుంటున్నాను,
ఎందుకంటే, ఇంతకు ముందు ఎక్కడికైనా విక్ తీసుకెళ్లేవారు.
సరే. అలాగే. అర్థమైంది.
చూడు, కనీసం నీ ఇంటి వరకు నన్ను దించనివ్వు.
అదే కదా నీ ప్లాన్? అవసరం లేదు. నేను వెళ్ళగలను.
వద్దు! అవసరం లేదు. నేను బాగానే ఉన్నాను.
చెత్త మనిషి! దేవుడా, బాబోయ్.
వికాస్! బంగారం, నాకు సహాయం కావాలి.
-ఇదంతా అను పనే. -నడువు. సరే.
సరే.
-నేను పట్టుకోనా? సరే. ధన్యవాదాలు. -అవును. సరే, పదా.
పర్లేదా?
-నామీదకి వాలు. -ఇదంతా ఉత్త ఆర్భాటం.
నరకానికి పోండి.
అలాగే మన అద్భుతమైన అతిథులు,
ఇంకా ఇంటి నుండి చూస్తున్న ప్రేక్షకులకు ధన్యవాదాలు.
-హే, క్లార్క్. -అను.
సరిగ్గా ప్రేమికుల దినోత్సవానికి వచ్చావు.
భర్తల పై భారీ డిస్కౌంట్ ఇస్తున్నాం.
నాకేం వద్దు.
విక్?
ఏమైంది?
బార్బరా నన్ను ఇచ్చేసింది. సంసారం జీవితం తనకు తగినది కాదంట.
ఇంకా ఆవిడ కొన్న జ్యాకెట్ వేసుకొని హీరోలాగే తిరుగుతున్నావా?
నాకు చేతనైనంతగా నేను ప్రయత్నించాలి కదా...
లేదు, వద్దు. నా రేటును చూడకు.
లేదు, విక్. ఇది మరీ తక్కువ!
నన్ను రెండు సార్లు వెనక్కి ఇచ్చారు, కాబట్టి నాకు ఇప్పుడు విలువ లేదు.
రా, ఇలా కూర్చో.
హే, చల్లగా ఏమైనా త్రాగుతావా?
ఆమె కోసం నువ్వు ఎందుకు మారావు?
ఏంటి?
ముప్పై ఏడు ఏళ్ళు నేను నీకు అన్నీ చేశాను, కానీ నువ్వు...
ఏమీ చేయలేదు.
ఇంతలో బార్బరాతో ఉండడానికి వెళ్లి ఆదర్శ భర్తవి అయిపోయావు.
"నన్ను చూడు, బార్బరా కోసం వండుతున్నాను, శుభ్రం చేస్తున్నాను,
చీకిపోయిన బార్బరా జుట్టు దువ్వుతున్నాను" అనుకుంటూ.
-అంటే... మా మీద నిఘా పెట్టావన్నమాట? -ఓహ్, మూసుకో.
నేనేం మీ మీద జేమ్స్ బాండ్ లాగ ఇంట్లో కెమెరాలు పెట్టి చూడలేదు.
-జేమ్స్ బాండ్ అలా చేయడు. -నేనేం అంటున్నానో నీకు తెలుసు.
మనకు పెళ్ళైన మొదట్లో, నేను ఏదైనా చేస్తే.
నువ్వు "అది... అది అలా ఎందుకు చేసారు" అనేదానివి.
నీకు నచ్చినట్టు కాకుండా
నేను ఏం చేసినా అది తప్పే.
నేను ఎంత చేసినా నిన్ను తృప్తి పరచలేకపోయా, కాబట్టి
నేను ప్రయత్నించడం మానేశా.
ఇన్నాళ్లూ, లోపం నీలో ఉంది అనుకున్నాను...
కానీ ఇప్పుడు నాతో నేను ఒంటరిగా గడిపాను.
నేను కూడా తక్కువ దాన్ని కాదని అర్థమైంది.
లేదు. నువ్వు ఏమాత్రం తక్కువ కాదు.
మనిద్దరం ఒకరినొకరు విలువను తెలుసుకోలేకపోయాం.
నన్ను క్షమించు.
అయితే, ఇప్పుడు ఏంటి? నువ్వు...
ఇబ్రహీంని కొనడానికి వచ్చావా?
లేదు, ఇక కొనడాలు ఏమీ లేవు.
అయితే ఇలా ఒంటరిగానే ఉండిపోతావా?
ఏమో.
మనకు ఏమైంది?
సమృద్ధి కలిగిన ఈ దేశానికి రావడానికి ఎంతో కష్టపడ్డాం.
ఇప్పుడు అన్నీ ఉన్న ప్రదేశంలో ఉన్నా
ఏమీ లేకుండా మిగిలిపోయాం.
లేదు, ఏమీ లేకుండా కాదు.
మన పెళ్లి కానీ కూతురు సెరీనా ఉంది
ప్రతీ ఏడాది కొన్ని గంటలు మనల్ని వచ్చి కలుస్తుంది.
నేను నిన్ను మళ్ళీ కొనాలంటే నువ్వు మారాలి.
ఇంతకు ముందులా ఉండడం ఇక నా వల్ల కాదు.
సరే.
నాకు ఉత్సాహవంతంగా బ్రతకాలని ఉంది.
అంటే ఏంటో కూడా నాకు తెలీదు
ఎలా పొందాలో కూడా తెలీదు, కానీ నాకు అలాంటి జీవితం కావాలి.
అలాంటి బ్రతుకును నువ్వు నాకు దూరం చేయకూడదు.
నాకు కూడా. నాకు... కూడా జీవితమంతా కూర్చొని గడపాలని లేదు.
లేదు, నిజంగా అంటున్నాను, విక్. నేనేం... పడవలో షికార్లు కొట్టడం గురించి మాట్లాడడం లేదు.
ఈ రోజుల్లో పడవలో షికారుకి ఎవరూ వెళ్లడంలేదు. అవి దండగ.
ఈ మధ్య బూతులు కూడా మాట్లాడుతున్నావా?
నేను ఇప్పుడు ఒక కొత్త మనిషిని.
లేదు.
నువ్వు నన్ను కొనకూడదు.
ఇప్పుడు నాకు ఎలాంటి విలువ లేదు. ఇంకా మంచి వాడు కావాలి.
-ఇందులోకి ఎక్కు. -ఎందుకు?
-ఎక్కు. -చెప్పా కదా. నువ్వు నన్ను కొనలేవు.
అవును, నేనేం నిన్ను కొనడం లేదు. నిన్ను దొంగిలిస్తున్నాను.
అడ్డమైన విలువల గురించి చెప్పకు. అదంతా సోది.
నడువు. ఎవరైనా చూసే లోపు ఎక్కు.
సరే, కానీ నువ్వు ఏం చేస్తున్నావు? జీవితంలో ఎప్పుడూ నువ్వు ఏమీ దొంగిలించలేదు.
అవును, అది నిజమే.
కానీ నన్ను తిరిగి ఇవ్వాలనుకుంటే ఎలా? నీ దగ్గర రసీదు ఉండదు కదా.
నేను నిన్ను తిరిగి ఇవ్వను.
సరే, నడువు. పదా.
వెళ్ళు.
బిగ్సేవ్
పదా, వెళ్ళు.
సిసిలియా ఆహ్రెన్ రాసిన పుస్తకం ఆధారంగా రూపొందించబడింది
సబ్ టైటిల్స్ అనువదించింది: జోసెఫ్